«Մեր հավատքի հայրը՝ Գրիգոր Լուսավորիչը, հնազանդվեց Աստծուն՝ քրիստոնեության լույսը Հայոց աշխարհում տարածելու համար: Սուրբ Տրդատը հնազանդվեց Աստծուն, որպեսզի դառնա հովանավորը քրիստոնեությունը Հայաստանում տարածման, Ավարայարի և Սարդարապատի քաջերը հնազանդվեցին Աստծուն և զոհաբերեցին իրենց կյանքը՝ ի սեր քրիստոնեության և ի սեր հայրենիքի: Այդպիսի հնազանդություն էր նաև արցախյան ազատամարտի տարիներին մեր քաջամարտիկների զոհողությունը, այդպիսի հնազանդություն է նաև այսօր մեր ժողովրդի կողմից դրսևորված հավատարմությունն Աստծուն: Երբ մենք ասում ենք, որ հավատարիմ ենք Աստված քեզ, հնազանդ ենք քեզ, մենք ոչ ենք ասում բոլոր այն օտարամուտ բարքերին ու սովորույթներին, այլասերված նորամուծություններին, որոնք բացարձակապես չեն տեղավորվում մեր հավատքի շրջանակներում և մեր հոգևոր, կրոնական պատկերացումների մեջ: Եվ այսօր Աստվածածինն օգնության է եկել մեզ՝ իր հնազանդությամբ նորոգելու մեր հավատարմությունը, նորոգելու մեր ուխտը, որպեսզի շարունակենք հնազանդ լինել Աստծուն, բայց նաև երբևէ հանդուրժողականություն չդրսևորենք այն արատների, այն մեղքերի, այն շեղումների նկատմամբ, որոնք կարող են տեղ գրավել մեր ազգային-եկեղեցական կյանքում» -ասաց Արշակ Սրբազանը: